রবিনা কন্যা থেকে শুরু করে সইফ পুত্র একঝাঁক স্টারকিড নতুন বছরে পর্দায়

নতুন বছরে শুধু স্টারকিডদের নয় এমনকি রাজনীতিবিদদের ছেলেমেয়েদের রূপোলি পর্দায় দেখা যাবে। ‘ভুলভুলাইয়া ৩’ কিংবা ‘স্ত্রী ২’ এর মত আগামী কয়েকটি ছবিতে পা রাখবে এক ঝাঁক নতুন তারকা সন্তান।
প্রসঙ্গত, ‘টিপ টিপ বর্ষা পানি’ খ্যাত বলিউড অভিনেত্রী রবীনা ট্যান্ডনের মেয়ে রাশা থাদানিকে পর্দায় দেখা যাবে আমানের সঙ্গে। ব্রিটিশ ভারতের পটভূমিতে ১৯ বছর বয়সী গোবিন্দের কাহিনী নিয়ে তৈরি হতে চলেছে ‘আজাদ’। ছবির প্রেক্ষাপট ১৯২০ দশক। আর এই ছবিতেই দেখা যাবে রাশার বিপরীতে অজয় দেবগনের ভাগ্না আমন দেবগনকে।
অন্যদিকে সইফ আলি খান ও অমৃতা সিং পুত্র ইব্রাহিম আলি খান বলিউডে কেরিয়ার শুরু করতে চলেছেন। তার সঙ্গে সইফ আলি খানের অদ্ভুত চেহারার মিল। পরিচালক করণ জোহরের সাম্প্রতিক ছবি ‘রকি অউর রানি কি প্রেম কাহানি’তে সহকারী হিসেবে দেখা গিয়েছিল ইব্রাহিমকে। অবশ্য এর আগে দেশাত্মবোধক ছবি ‘সরজামিন’ এ তিনি অভিনয় করেছেন। শুধু তাই নয় তাঁকে শ্রীদেবী কন্যা খুশি কাপুরের সঙ্গেও একটি ছবিতে তিনি সই করেছেন।
এছাড়াও আমান ইন্দ্র কুমার, ঐশ্বরী থাকরে, সানাইয়া কাপুর, আহান পান্ডে,হারনাজ সান্ধু,সোনম বাজওয়া, প্রগতি শ্রীবাস্তব, অংশ দুগ্গল , বীর পাহাড়িয়া কে এ বছর পর্দায় নতুন মুখ হিসেবে আত্মপ্রকাশ করতে দেখা যাবে।
বীর পাহাড়িয়া মহারাষ্ট্রের প্রাক্তন মুখ্যমন্ত্রী সুশীল কুমার শিল্ডের নাতি। প্রেমচর্চায় তার সঙ্গে সারা আলি খানের নাম জড়িয়েছে। অক্ষয় কুমার সারা আলি খান অভিনীত ‘স্কাইফোর্স’ ছবিতে তাকে দেখা যাবে। কাজেই শুধু বলিউড স্টারকিড নয়, রাজনৈতিক ব্যক্তিত্বের ছেলেমেয়েদেরও পর্দায় এবছর নতুন করে দেখা যাবে। নির্মাতা আনন্দ এল রাইয়ের ছবিতে দেখা যাবে আনস দুগ্গালকে। অন্যদিকে মিস ইউনিভার্স ২০২১ হারনাজ সান্ধু এর আগে দুটি পাঞ্জাবি ছবিতে অভিনয় করেছেন তবে এবার তিনি টাইগার শ্রফের সঙ্গে ‘বাঘি ৪’ ছবির মাধ্যমে বলিউডে পা রাখতে চলেছেন। অনন্যা পান্ডের দুটো ভাই আহান একটি প্রেমের ছবিতে অভিনয় করে এ বছর বলিউডে আত্মপ্রকাশ করবেন।